Kup UEFA - Wikipedia

# Kup UEFA

### From Wikipedia

UEFA kup logo

Kup UEFA je takmičenje u fudbalu pod organizacijom UEFA-e. Nastao je kao zamjena kupu Velesajamskih gradova, 1971. godine. Danas je to po broju učesnika najmasovnije, a po kvaliteti drugo najbolje klupsko fudbalsko takmičenje u Evropi.

## [izmijeni] Historija

Kup UEFA je prvi put odigran 1971. godine, a prvi osvajač je bio engleski Tottenham. Sve do 1999. godine u kupu UEFA učestvovali su drugoplasirani timovi iz domaćih liga. Tada je kup UEFA spojen sa takmičenjem koje je UEFA odlučila ugasiti - Kupom pobjednika kupova. Od tada u kup UEFA ulaze i timovi koji osvoje domaće kup takmičenje (ili fiinalisti u slučaju da se osvajač kvalifikuje za Ligu prvaka) te ekipe eliminisane iz raznih faza Lige prvaka. Također na učestvovanje u takmičenju imaju pravo i pobjednici Intertoto kupa i tri predstavnika koja ulaze zahvaljujući Fair play koeficijentu iz prošle sezone.

Pobjednik dobija trofej koji može zadržati godinu dana, i manju kopiju koju dobija u trajno vlasništvo. Timovima koji osvoje kup UEFA tri puta zaredom ili pet puta ukupno daje se originalni trofej u stalno vlasništvo a UEFA pravi novi za buduće takmičenje. Ovaj slučaj se još nije desio.

## [izmijeni] Učesnici kupa UEFA

U kupu UEFA učestvuju klubovi iz svih zemalja članica UEFA-e. U zavisnosti od UEFA koeficijenta savezi imaju između 2 i 4 predstavnika u kupu UEFA, stim da je jedno mjesto rezervisano za osvajača nacionalnog kupa. Po jednog predstavnika imaju San Marino, Lihtenštajn i Andora, čiji šampioni nastupaju u kupu UEFA. Također, od sezone 2006/07 jedanaest pobjednika trećeg kola Intertoto kupa ulazi u drugo pretkolo kupa UEFA. Klubovi koji ispadnu u trećem pretkolu Lige prvaka ulaze u prvo kolo kupa UEFA, a oni koji osvoje treće mjesto u grupama Lige prvaka pridružuju se kupu UEFA u šesnaestini finala.

Iako UEFA rezerviše jedno mjesto za aktuelnog prvaka, on ne mora braniti titulu ukoliko je u prethodnoj sezoni izborio nastup u Ligi prvaka.

### [izmijeni] Trenutni format tamičenja

Kup UEFA počinje sa dva kvalifikaciona kruga. U prvom pretkolu učestvuju klubovi iz saveza rangiranih ispod 18 mjesta na Uefinoj listi i tri kluba koji su dobili pravo učestvovanja kroz Fair play izvlačenje, dok im se u drugom kolu pridružuju klubovi iz saveza rangiranih od 9 do 18 mjesta i jedanaest pobjednika Intertoto kupa.

U prvom kolu pobjednicima iz drugog pretkola pridružuju se ekipe iz saveza rangiranih od 1 do 13 mjesta i timovi koji su izgubili u trećem pretkolu Lige prvaka, kao i branioc titule. Ukupno u prvom kolu učestvuje 80 timova.

Nakon prvog kola 40 pobjednika biva raspoređeno u osam grupa po pet ekipa. Za razliku od Lige prvaka, klubovi igraju samo po jednu utakmicu međusobno, stim da svaki klub odigra dvije utakmice kao domaćin i dvije kao gost. Po tri najbolje plasirana tima iz svake grupe se zajedno sa osam trećeplasiranih timova iz grupne faze Lige prvaka plasiraju u šesnaestinu finala.

Nakon grupne faze takmičenje se nastavlja knock-out sistemom sve do finala koje se igra na stadionu koji je UEFA prethodno odabrala.

## [izmijeni] Osvajači kupa UEFA

Najviše titula, po tri imaju Barcelona, Valencia, Inter, Juventus i Liverpool. Jedini tim koji je uspio odbraniti titulu kupa UEFA bio je Real Madrid koji je titulu osvojio u sezonama 1984/85 i 1985/86.

### [izmijeni] Osvajači kupa UEFA po zemljama

Država | Pobjednik | Finalista
--- | --- | ---
Engleska | 10 | 8
Italija | 10 | 8
Španija | 10 | 6
Njemačka | 6 | 7
Nizozemska | 4 | 2
Švedska | 2 | 0
Belgija | 1 | 3
Mađarska | 1 | 3
Portugal | 1 | 2
Jugoslavija | 1 | 2
Rusija | 1 | 0
Turska | 1 | 0
Francuska | 0 | 4
Škotska | 0 | 2
Austrija | 0 | 1

## [izmijeni] Takođe pogledajte

- UEFA Liga Prvaka
- Kup pobjednika kupova
- UEFA Intertoto kup
- Kup Velesajamskih gradova

## [izmijeni] Vanjski linkovi

- Službena web stranica kupa UEFA

Preuzeto sa: "http://bs.wikipedia.org../../../k/u/p/Kup_UEFA_0c38.html"

Kategorije: Nogomet

##### Views

- Članak
- Razgovor
- Trenutna verzija

##### Pretraga

##### Drugi jezici

- العربية
- Azərbaycan
- Български
- Català
- Česky
- Dansk
- Deutsch
- Ελληνικά
- English
- Español
- Français
- Hrvatski
- Italiano
- עברית
- Lietuvių
- Nederlands
- 日本語
- Norsk (bokmål)
- Polski
- Português
- Română
- Русский
- Slovenščina
- Suomi
- Svenska
- ไทย
- Tiếng Việt
- Türkçe
- 中文